# Službeni list C 165A/2019

| | ISSN 1977-1088 |
| --- | --- |
| Službeni list
  Europske unije | C 165A |
| | |
| Hrvatsko izdanje | Informacije i objave | Godište 62.14. svibnja 2019. |

ISSN 1977-1088

Službeni list

Europske unije

C 165A

Hrvatsko izdanje

Informacije i objave

Godište 62.14. svibnja 2019.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | n/a |
| 2019/C 165 A/01 | Oglas za slobodno radno mjesto izvršnog direktora Europske agencije za lijekove (EMA) - Amsterdam (član privremenog osoblja – razred AD 14) - COM/2019/20037 | 1 |

Sadržaj

Stranica

V.   Objave

ADMINISTRATIVNI POSTUPCI

n/a

2019/C 165 A/01

Oglas za slobodno radno mjesto izvršnog direktora Europske agencije za lijekove (EMA) - Amsterdam (član privremenog osoblja – razred AD 14) - COM/2019/20037

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

n/a

| 14.5.2019 | HR | Službeni list Europske unije | CA 165/1 |
| --- | --- | --- | --- |

14.5.2019

HR

Službeni list Europske unije

CA 165/1

---

Oglas za slobodno

radno mjesto izvršnog direktora Europske agencije za lijekove (EMA)

Amsterdam (član privremenog osoblja – razred AD 14)

COM/2019/20037

(2019/C 165 A/01)

O nama

Europska agencija za lijekove (EMA), osnovana Uredbom (EZ) br. 726/2004 Europskog parlamenta i Vijeća (1), nadležna je za koordinaciju odobravanja, nadzora i farmakovigilancije lijekova za humanu i veterinarsku uporabu u Europskoj uniji (EU) putem rada svojih znanstvenih odbora i velike stručne mreže koju su joj na raspolaganje stavile države članice.

Dodatne informacije mogu se pronaći na internetskim stranicama http://www.ema.europa.eu/.

Opis radnog mjesta

Izvršni direktor pravni je zastupnik Europske agencije za lijekove i njezin predstavnik u javnosti te odgovara Upravnom odboru EMA-e osnovanom u skladu s člankom 65. Uredbe o Europskoj agenciji za lijekove. Direktor vodi EMA-u i upravlja njome te je u cijelosti odgovoran za njezino djelovanje, pri čemu osigurava ostvarenje njezinih ciljeva.

Izvršni direktor potpuno je neovisan u obavljanju svojih poslova, ne dovodeći u pitanje nadležnosti Europske komisije i Upravnog odbora.

Izvršni direktor odgovoran je za:

| — | svakodnevno upravljanje EMA-om, koja je 2018. raspolagala proračunom od približno 338 milijuna EUR i imala 810 zaposlenika, |
| --- | --- |

—

svakodnevno upravljanje EMA-om, koja je 2018. raspolagala proračunom od približno 338 milijuna EUR i imala 810 zaposlenika,

| — | upravljanje EMA-om u skladu s Uredbom o EMA-i, važećim primjenjivim zakonodavstvom te odlukama njezina Upravnog odbora, |
| --- | --- |

—

upravljanje EMA-om u skladu s Uredbom o EMA-i, važećim primjenjivim zakonodavstvom te odlukama njezina Upravnog odbora,

| — | preuzimanje opće odgovornosti za učinkovito i djelotvorno vođenje osoblja EMA-e te poticanje timskog duha i pozitivnog radnog okruženja, |
| --- | --- |

—

preuzimanje opće odgovornosti za učinkovito i djelotvorno vođenje osoblja EMA-e te poticanje timskog duha i pozitivnog radnog okruženja,

| — | upravljanje svim resursima Agencije koji su potrebni za provedbu aktivnosti njezinih odbora, uključujući stavljanje na raspolaganje odgovarajuće znanstvene i tehničke podrške, |
| --- | --- |

—

upravljanje svim resursima Agencije koji su potrebni za provedbu aktivnosti njezinih odbora, uključujući stavljanje na raspolaganje odgovarajuće znanstvene i tehničke podrške,

| — | izradu strategije i nacrtâ programâ rada EMA-e te podnošenje izvještaja Upravnom odboru o njihovu usmjerenju i postupcima za donošenje politika, |
| --- | --- |

—

izradu strategije i nacrtâ programâ rada EMA-e te podnošenje izvještaja Upravnom odboru o njihovu usmjerenju i postupcima za donošenje politika,

| — | podnošenje izvještaja o provedbi programâ rada i odluka koje donosi Upravni odbor, |
| --- | --- |

—

podnošenje izvještaja o provedbi programâ rada i odluka koje donosi Upravni odbor,

| — | preuzimanje opće odgovornosti za cjelokupno obavljanje poslova povjerenih EMA-i, uključujući nadziranje kvalitete sustava unutarnje kontrole i upravljanja, |
| --- | --- |

—

preuzimanje opće odgovornosti za cjelokupno obavljanje poslova povjerenih EMA-i, uključujući nadziranje kvalitete sustava unutarnje kontrole i upravljanja,

| — | sastavljanje i izvršenje proračuna EMA-e u skladu s Okvirnom financijskom uredbom (2) za agencije te osiguravanje da se njime upravlja učinkovito u skladu s načelima dobrog financijskog upravljanja, |
| --- | --- |

—

sastavljanje i izvršenje proračuna EMA-e u skladu s Okvirnom financijskom uredbom (2) za agencije te osiguravanje da se njime upravlja učinkovito u skladu s načelima dobrog financijskog upravljanja,

| — | preuzimanje opće odgovornosti za financijska pitanja EMA-e, uključujući, među ostalim, završne financijske izvještaje i financijske odluke, |
| --- | --- |

—

preuzimanje opće odgovornosti za financijska pitanja EMA-e, uključujući, među ostalim, završne financijske izvještaje i financijske odluke,

| — | zastupanje EMA-e te komuniciranje s nizom dionika i javnošću o svim pitanjima u njezinoj nadležnosti, |
| --- | --- |

—

zastupanje EMA-e te komuniciranje s nizom dionika i javnošću o svim pitanjima u njezinoj nadležnosti,

| — | osiguravanje suradnje s Europskom komisijom, Europskim parlamentom i državama članicama te nadležnim tijelima u državama članicama koja obavljaju slične poslove kao EMA, |
| --- | --- |

—

osiguravanje suradnje s Europskom komisijom, Europskim parlamentom i državama članicama te nadležnim tijelima u državama članicama koja obavljaju slične poslove kao EMA,

| — | osiguravanje poštovanja rokova za donošenje mišljenja Agencije koji su utvrđeni u zakonodavstvu Unije, |
| --- | --- |

—

osiguravanje poštovanja rokova za donošenje mišljenja Agencije koji su utvrđeni u zakonodavstvu Unije,

| — | osiguravanje odgovarajuće koordinacije među odborima Agencije, |
| --- | --- |

—

osiguravanje odgovarajuće koordinacije među odborima Agencije,

| — | izvršavanje obveza koje se odnose na planove pedijatrijskog ispitivanja i izuzeća, a koje su utvrđene Uredbom (EZ) br. 1901/2006 Europskog parlamenta i Vijeća (3), |
| --- | --- |

—

izvršavanje obveza koje se odnose na planove pedijatrijskog ispitivanja i izuzeća, a koje su utvrđene Uredbom (EZ) br. 1901/2006 Europskog parlamenta i Vijeća (3),

| — | obavljanje tajničkih poslova za Upravni odbor. |
| --- | --- |

—

obavljanje tajničkih poslova za Upravni odbor.

Traženi profil (kriteriji odabira)

Od kandidata se očekuju:

| a) | rukovoditeljsko iskustvo, osobito:






  — | odlične rukovoditeljske vještine, sposobnost vođenja važne organizacije i na strateškoj i na operativnoj rukovoditeljskoj razini te u dinamičnom i promjenjivom znanstvenom okruženju, |
| --- | --- | --- |

a)

rukovoditeljsko iskustvo, osobito:

—

odlične rukovoditeljske vještine, sposobnost vođenja važne organizacije i na strateškoj i na operativnoj rukovoditeljskoj razini te u dinamičnom i promjenjivom znanstvenom okruženju,

| — | izvrsna sposobnost razvijanja i provedbe strateške vizije, određivanja ciljeva te motiviranja i vođenja velikih timova u višekulturnom i višejezičnom okruženju, uzimajući pritom u obzir preseljenje Agencije u novo sjedište, |
| --- | --- |

—

izvrsna sposobnost razvijanja i provedbe strateške vizije, određivanja ciljeva te motiviranja i vođenja velikih timova u višekulturnom i višejezičnom okruženju, uzimajući pritom u obzir preseljenje Agencije u novo sjedište,

| — | vrlo dobre vještine donošenja odluka, uključujući sposobnost donošenja odluka u složenom političkom okruženju i u hitnim situacijama, |
| --- | --- |

—

vrlo dobre vještine donošenja odluka, uključujući sposobnost donošenja odluka u složenom političkom okruženju i u hitnim situacijama,

| — | dokazano iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru, |
| --- | --- |

—

dokazano iskustvo u upravljanju proračunskim, financijskim i ljudskim resursima u nacionalnom, europskom i/ili međunarodnom okviru,

| — | neospornu predanost promicanju načela kojima se vodi EMA: otvorenosti, transparentnosti, neovisnosti i znanstvene izvrsnosti. |
| --- | --- |

—

neospornu predanost promicanju načela kojima se vodi EMA: otvorenosti, transparentnosti, neovisnosti i znanstvene izvrsnosti.

| b) | stručno znanje, osobito:






  — | vrlo dobro poznavanje europskog zakonodavstva o farmaceutskim proizvodima, |
| --- | --- | --- |

b)

stručno znanje, osobito:

—

vrlo dobro poznavanje europskog zakonodavstva o farmaceutskim proizvodima,

| — | prednošću se smatra praktično iskustvo u barem jednom od sljedećih područja: zdravstvene znanosti, medicina, medicinske znanosti, farmakologija, farmaceutske znanosti, veterinarske znanosti; u idealnom slučaju to je iskustvo stečeno radom u nacionalnoj, europskoj ili međunarodnoj javnoj upravi u okviru kojeg su ostvarivani kontakti s farmaceutskom industrijom, |
| --- | --- |

—

prednošću se smatra praktično iskustvo u barem jednom od sljedećih područja: zdravstvene znanosti, medicina, medicinske znanosti, farmakologija, farmaceutske znanosti, veterinarske znanosti; u idealnom slučaju to je iskustvo stečeno radom u nacionalnoj, europskoj ili međunarodnoj javnoj upravi u okviru kojeg su ostvarivani kontakti s farmaceutskom industrijom,

| — | dobro poznavanje europskih institucija i njihova načina funkcioniranja i međudjelovanja. |
| --- | --- |

—

dobro poznavanje europskih institucija i njihova načina funkcioniranja i međudjelovanja.

| c) | komunikacijske vještine i vještine pregovaranja, osobito:






  — | sposobnost učinkovitog i tečnog komuniciranja, na transparentan i otvoren način, s dionicima, uključujući medije, građane, europska, međunarodna, nacionalna i lokalna tijela, međunarodne organizacije itd., |
| --- | --- | --- |

c)

komunikacijske vještine i vještine pregovaranja, osobito:

—

sposobnost učinkovitog i tečnog komuniciranja, na transparentan i otvoren način, s dionicima, uključujući medije, građane, europska, međunarodna, nacionalna i lokalna tijela, međunarodne organizacije itd.,

| — | solidno iskustvo u pregovaranju na visokoj razini u međunarodnom okruženju, |
| --- | --- |

—

solidno iskustvo u pregovaranju na visokoj razini u međunarodnom okruženju,

| — | izvrsne međuljudske vještine i sposobnost održavanja odgovarajućih odnosa s institucijama EU-a i nadležnim tijelima država članica radi osiguranja ispravnog funkcioniranja Europske regulatorne mreže za lijekove. |
| --- | --- |

—

izvrsne međuljudske vještine i sposobnost održavanja odgovarajućih odnosa s institucijama EU-a i nadležnim tijelima država članica radi osiguranja ispravnog funkcioniranja Europske regulatorne mreže za lijekove.

Prednosti:

| — | sveučilišna diploma liječnika, farmaceuta ili veterinara, |
| --- | --- |

—

sveučilišna diploma liječnika, farmaceuta ili veterinara,

| — | iskustvo stečeno u međunarodnom okruženju. |
| --- | --- |

—

iskustvo stečeno u međunarodnom okruženju.

Što očekujemo od kandidata (uvjeti za sudjelovanje u natječaju)

Kandidati će se uzeti u obzir za postupak odabira ako do isteka roka za podnošenje prijava ispunjavaju sljedeće kriterije:

| — | državljanstvo: kandidati moraju biti državljani države članice Europske unije ili države Europskoga gospodarskog prostora. |
| --- | --- |

—

državljanstvo: kandidati moraju biti državljani države članice Europske unije ili države Europskoga gospodarskog prostora.

| — | sveučilišna diploma: kandidati moraju imati: |
| --- | --- |

—

sveučilišna diploma: kandidati moraju imati:

| — | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili

| — | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku). |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku).

| — | radno iskustvo (4): kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja; najmanje 5 godina od navedenih 15 godina radnog iskustva mora biti stečeno u području djelovanja Agencije. |
| --- | --- |

—

radno iskustvo (4): kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja; najmanje 5 godina od navedenih 15 godina radnog iskustva mora biti stečeno u području djelovanja Agencije.

| — | rukovoditeljsko iskustvo: od navedenih 15 godina najmanje 5 godina radnog iskustva u rukovođenju na visokoj razini (5). |
| --- | --- |

—

rukovoditeljsko iskustvo: od navedenih 15 godina najmanje 5 godina radnog iskustva u rukovođenju na visokoj razini (5).

| — | jezici (6): kandidati moraju imati temeljito znanje jednog od službenih jezika Europske unije te zadovoljavajuće znanje još jednog od službenih jezika u mjeri koja je potrebna za obnašanje njihovih dužnosti. |
| --- | --- |

—

jezici (6): kandidati moraju imati temeljito znanje jednog od službenih jezika Europske unije te zadovoljavajuće znanje još jednog od službenih jezika u mjeri koja je potrebna za obnašanje njihovih dužnosti.

| — | dobna granica: na dan isteka roka za prijavu kandidati moraju biti u mogućnosti odslužiti puni petogodišnji mandat u skladu s člankom 47. točkom (a) Uvjeta zaposlenja ostalih službenika Europske unije (7). |
| --- | --- |

—

dobna granica: na dan isteka roka za prijavu kandidati moraju biti u mogućnosti odslužiti puni petogodišnji mandat u skladu s člankom 47. točkom (a) Uvjeta zaposlenja ostalih službenika Europske unije (7).

Neovisnost i izjava o sukobu interesa

Izvršni direktor potpisuje izjavu o preuzimanju obveze neovisnog djelovanja u javnom interesu i izjavu o interesima za koje bi se moglo smatrati da ugrožavaju njegovu neovisnost. Kandidati moraju u prijavi potvrditi da su to voljni učiniti.

Od kandidata koji budu pozvani na razgovor za predodabir zahtijevat će se da zbog posebne prirode dužnosti potpišu izjavu o sadašnjim i budućim interesima za koje bi se moglo smatrati da ugrožavaju njihovu neovisnost.

U skladu s člankom 16. Pravilnika o osoblju (8), čije se odredbe analogno primjenjuju i na privremeno osoblje, izvršni direktor obvezan je i nakon odlaska iz službe ponašati se časno i diskretno u pogledu prihvaćanja određenih imenovanja ili povlastica.

To uključuje obvezu pravodobnog obavješćivanja Upravnog odbora EMA-e o namjeri obavljanja plaćene ili neplaćene djelatnosti u roku od dvije godine nakon odlaska iz službe. Ako je ta djelatnost povezana s poslom koji je obavljao u zadnje tri godine službe i može biti nespojiva sa zakonitim interesima EMA-e, Upravni odbor EMA-e može, uzimajući u obzir interese službe, zabraniti dužnosniku obavljanje te djelatnosti ili mu je odobriti uz uvjete koje smatra potrebnima.

Odabir i imenovanje

Izvršnog direktora imenuje Upravni odbor EMA-e na temelju popisa koji sastavlja Europska komisija, nakon što je dao izjavu pred Europskim parlamentom i odgovorio na njegova pitanja.

Europska komisija organizirat će postupak odabira u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (9)). U tu će svrhu osnovati komisiju za predodabir, koja će pregledati sve prijave i izvršiti prvotnu provjeru prihvatljivosti svih kandidata te će, uzimajući u obzir prethodno navedene kriterije za odabir, pozvati na prvi razgovor one kandidate čiji profil najbolje odgovara specifičnim zahtjevima radnog mjesta. Nakon tih razgovora komisija za predodabir sastavlja popis kandidata za mogući dodatni razgovor s Komisijinim savjetodavnim odborom za imenovanja (CCA). Na temelju zaključaka komisije za predodabir CCA će pozvati određeni broj kandidata na razgovor. Kandidati koje CCA pozove na razgovor sudjeluju u cjelodnevnom testiranju koje u centru za procjenu provode vanjski konzultanti.

Na temelju rezultata razgovora i izvješća centra za procjenu CCA priprema popis kandidata koji su ušli u uži izbor, a smatra ih prikladnima za radno mjesto izvršnog direktora EMA-e.

Kandidati koje je CCA stavila u uži izbor obavit će razgovor s članom Komisije nadležnim za zdravlje i sigurnost hrane (10).

Nakon tih razgovora Komisija donosi popis kandidata. Taj se popis prosljeđuje Upravnom odboru EMA-e. Kandidatima se skreće pozornost na to da uvrštenje na popis Europske komisije nije jamstvo imenovanja.

Upravni odbor EMA-e može odlučiti razgovarati s kandidatima s popisa Komisije i jednoga od njih imenovati izvršnim direktorom. Međutim, prije nego što ga Upravni odbor imenuje, predloženi će se kandidat obratiti nadležnom odboru Europskog parlamenta i odgovoriti na njegova pitanja.

Kandidate se može pozvati i na dodatne razgovore ili testiranja.

Postupak odabira, iz funkcionalnih razloga te radi njegova što bržeg završetka u interesu kandidata i institucije, provodi se isključivo na engleskom i/ili francuskom jeziku (11).

Jednake mogućnosti

Europska unija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (12). Unija pomno pazi da tijekom postupaka zapošljavanja ne dođe do bilo kakvog oblika diskriminacije i aktivno potiče prijave osoba ženskog spola.

Uvjeti zaposlenja

Izvršnog direktora imenuje se članom osoblja EMA-e, odnosno članom privremenog osoblja razreda AD 14 u skladu s člankom 2. točkom (a) Uvjeta zaposlenja ostalih službenika Europske unije (13) na mandat od pet godina, koji se može jedanput obnoviti.

Mjesto zaposlenja je Amsterdam (14), u kojem je sjedište EMA-e.

Postupak prijave

Prije podnošenja prijave kandidati moraju provjeriti ispunjavaju li sve prethodno navedene uvjete („Uvjeti za sudjelovanje”), a posebno one koji se odnose na tražene akademske kvalifikacije, radno iskustvo na visokom položaju i jezične sposobnosti. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem poveznice navedene u nastavku te slijediti upute koje se odnose na različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu adresu e-pošte. Ta će se adresa upotrijebiti za potvrdu njihove registracije i korespondenciju tijekom raznih faza postupka. Kandidati su stoga dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu i u elektronički obrazac unijeti motivacijsko pismo (najviše 8 000 znakova). Životopis i motivacijsko pismo kandidati mogu napisati na svakom službenom jeziku Europske unije.

Nakon podnošenja elektroničke prijave kandidati će primiti poruku e-pošte kojom se potvrđuje da je njihova prijava registrirana. Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu pratiti postupak obrade svoje prijave putem interneta. Europska komisija izravno će obavještavati kandidate o statusu njihove prijave.

Za dodatne informacije i/ili pomoć u slučaju tehničkih problema kandidati se mogu obratiti na sljedeću adresu: HR-MANAGEMENT-ONLINE@ec.europa.eu.

Rok za prijavu

Rok za prijavu je 13. lipnja 2019. u 12 sati (podne) prema briselskom vremenu, nakon čega prijava više neće biti moguća.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do nenadanog prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo kandidate da je rad povjerenstava za odabir tajan. Kandidati ne smiju stupiti u izravan ili neizravan kontakt s njihovim članovima niti to smiju učiniti treće osobe u njihovo ime. Sve upite treba nasloviti na tajništvo relevantnog povjerenstva.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (15). To se osobito odnosi na povjerljivost i sigurnost takvih podataka.

---

(1)  Uredba (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove (SL L 136, 30.IV.2004., str. 1., (https://eur-lex.europa.eu/legal-content/HR/TXT/PDF/?uri=CELEX:32004R0726&qid=1554885675392&from=HR).

(2)  Delegirana uredba Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (SL L 328, 7.12.2013., str. 42.).

(3)  Uredba (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i o izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004 (SL L 378, 27.12.2006., str. 1.).

(4)  Radno iskustvo uzima se u obzir od dana kada osoba ispuni minimalne uvjete za sudjelovanje. Svako navedeno razdoblje može se uzeti u obzir samo jednom, a godine studija ili radnog iskustva ne smiju se preklapati s drugim razdobljima studija ili radnog iskustva. Rad koji se obavljao u nepunom radnom vremenu uračunava se razmjerno na temelju potvrđenog postotka odrađenog punog radnog vremena.

(5)  Svaki kandidat mora u životopisu navesti sljedeće podatke barem za tih pet godina rukovoditeljskog iskustva visoke razine: 1.naziv rukovoditeljskog radnog mjesta i dužnosti koje je obavljao, 2. broj zaposlenika kojima je bio nadređen na tim radnim mjestima, 3. opseg proračunskih sredstva kojima je upravljao i 4. broj hijerarhijskih razina iznad i ispod svoje te broj drugih rukovoditelja na svojoj razini.

(6)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR

(7)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(8)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(9)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(10)  Ako član Komisije, u skladu s Odlukom Komisije od 5. prosinca 2007. (PV(2007) 1811), nije tu zadaću prenio na drugog člana Komisije.

(11)  Komisije za odabir pobrinut će se da izvorni govornici tih jezika nemaju neprimjerenu prednost.

(12)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(13)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(14)  Od 1. srpnja 2018. na primitke od rada i mirovine dužnosnika i ostalih službenika Europske unije u Nizozemskoj primjenjuje se koeficijent ispravka od 109,9 %. Taj koeficijent podliježe godišnjoj reviziji.

(15)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---